กระทู้ถามที่ ๒๒๖ ร.

เรื่อง การเพิ่มมาตรการความปลอดภัยบริเวณหน้าโรงเรียน

กราบเรียน ประธานสภาผู้แทนราษฎร

ข้าพเจ้าขอตั้งกระทู้ถาม ถามรัฐมนตรีว่าการกระทรวงคมนาคม ดังต่อไปนี้

ด้วยโรงเรียนบ้านส้มป่อยศรีวิศรมิติรภาพที่ ๑๖๑ ตำบลสำโรง อำเภออุทุมพรพิสัย จังหวัดศรีสะเกษ สังกัดสำนักงานเขตพื้นที่การศึกษาประถมศึกษาศรีสะเกษ เขต ๒ เป็นโรงเรียนขนาดเล็ก เปิดทำการจัดการเรียนรู้ให้แก่ผู้เรียนตั้งแต่ระดับชั้นอนุบาลปีที่ ๒ ถึงชั้นประถมศึกษาปีที่ ๖ ปัจจุบันมีนักเรียนจำนวน ๘๔ คน ข้าราชการครูและบุคลากรทางการศึกษา จำนวน ๑๐ คน มีหมู่บ้านในเขตพื้นที่บริการจำนวน ๔ หมู่บ้าน ได้แก่ บ้านแก่ง บ้านส้มป่อยน้อย บ้านโนนแดง และบ้านสวนฝ้าย ซึ่งบริเวณประตูด้านหน้าทางเข้าโรงเรียนติดกับทางหลวงหมายเลข ๒๐๗๖ บ้านส้มป่อยน้อย เป็นบริเวณที่ต้องการความปลอดภัยทางถนนสูงสำหรับผู้ปกครอง นักเรียน ครู และบุคลากรทางการศึกษารวมถึงผู้มาติดต่อราชการ เนื่องจากเกิดอุบัติเหตุขึ้นบ่อยครั้ง ดังนั้นทางโรงเรียนจึงต้องการให้มีการเพิ่มมาตรการความปลอดภัยและป้องกันอุบัติเหตุในบริเวณดังกล่าว โดยการขอให้มีการดำเนินการทาสีตีเส้นทางม้าลาย ติดตั้งป้ายจำกัดความเร็ว ป้ายเขตโรงเรียน (School Zone) วัสดุเคลือบผิวจราจรต้านทานการลื่นไถล ติดตั้งไฟส่องสว่าง ป้ายบอกจุดหมายปลายทาง รวมทั้งขุดลอกและปรับปรุงคลองระบายน้ำข้างถนน เพื่อการระบายน้ำที่ดีขึ้น เป็นต้น จากเหตุผลข้างต้น จึงขอเรียนถามว่า

๑. รัฐบาลโดยกระทรวงกระทรวงคมนาคม มีนโยบายที่จะดำเนินการเพิ่มมาตรการความปลอดภัยและป้องกันอุบัติเหตุบนถนนบริเวณประตูหน้าทางเข้าโรงเรียนดังกล่าวที่ติดกับทางหลวงหมายเลข ๒๐๗๖ บ้านส้มป่อยน้อย โดยการดำเนินการตามรายละเอียดที่โรงเรียนได้ร้องขอข้างต้นหรือไม่ เมื่อใด อย่างไรของทราบรายละเอียด

๒. หากยังไม่สามารถดำเนินการทั้งหมดได้ตามข้อ ๑ รัฐบาลโดยกระทรวงคมนาคมจะมีนโยบายในการสร้างสิ่งอำนวยความสะดวกและความปลอดภัยและเพิ่มมาตรการความปลอดภัยและป้องกันอุบัติเหตุบริเวณดังกล่าว ในเบื้องต้นให้ก่อนหรือไม่ เมื่อใด อย่างไรของทราบรายละเอียด

ขอให้ตอบในราชกิจจานุเบกษา

ขอแสดงความนับถืออย่างยิ่ง
อาสนธ์ ธารณะไตรภพ
สมาชิกสภาผู้แทนราษฎร พรวคภูมิใจไทย
จังหวัดศรีสะเกษ

คำตอบกระทู้ถามที่ ๒๒๖ ร.

ของ นายอาสพลธ์ สระณีไตรภู พสมาชิกสภาผู้แทนราษฎร พรรครวมนิใจไทย จังหวัดศรีสะเกษ เรื่อง การเพิ่มมาตรการความปลอดภัยบริเวณหน้าโรงเรียน

ข้าพเจ้า นายสุริยะ จึงรุงเรืองกิจ รัฐมนตรีว่าการกระทรวงคมนาคม ขอตอบกระทู้ถามเรื่อง การเพิ่มมาตรการความปลอดภัยบริเวณหน้าโรงเรียน ของท่านสมาชิกผู้ทรงเกียรติ ดังนี้

**คำถามที่ ๑** รัฐบาลโดยกระทรวงคมนาคม มีนโยบายที่จะดำเนินการเพิ่มมาตรการความปลอดภัย และป้องกันอุบัติเหตุบนถนนบริเวณประตูหน้าทางเข้าโรงเรียนดังกล่าว (โรงเรียนบ้านส้มป่อยศรีวิศรมิตราภาพที่ ๑๖๑) ที่ติดกับทางหลวงหมายเลข ๒๐๗๖ บ้านส้มป่อยน้อย โดยการดำเนินการตามรายละเอียดที่โรงเรียนได้รองขอข้างต้นหรือไม่ เมื่อใด อย่างไร ขอทราบรายละเอียด

**คำตอบ**

กระทรวงคมนาคม โดยกรมทางหลวง ขอเรียนชี้แจงว่า บริเวณดังกล่าวอยู่บนทางหลวงหมายเลข ๒๐๗๖ ตอน หนองฮู - ส้มป่อยน้อย ที่ กม.๕๗+๗๐๐ – กม.๕๗+๘๐๐ แขวงทางหลวงศรีสะเกษที่ ๑ จะดำเนินการเพิ่มมาตรการความปลอดภัย และป้องกันอุบัติเหตุบนถนนบริเวณประตูหน้าทางเข้าโรงเรียนดังกล่าวเพื่อแก้ไขปัญหาจราจรและป้องกันอุบัติเหตุโดยการตีเส้นทางม้าลายให้มีความชัดเจนติดตั้งป้ายจำกัดความเร็ว เพื่อให้ผู้ใช้รถใช้ถนนได้ใช้ความระมัดระวังเมื่อขับผ่านบริเวณหน้าโรงเรียน โดยจะดำเนินการมาตราการให้มีความเหมาะสมกับสภาพแวดล้อมของพื้นที่อย่างครอบคลุม และจะเสนอแผนงานโครงการกิจกรรมก่อสร้างทางหลวงผ่านชุมชน เพื่อคนทุกกลุ่ม ในปีงบประมาณ พ.ศ. ๒๕๖๘ เพื่อจัดสรรงบประมาณมาดำเนินการติดตั้งป้ายเตือนและอำนวยความสะดวกและความปลอดภัยให้กับประชาชนบริเวณดังกล่าวต่อไป

**คำถามที่ ๒** หากยังไม่สามารถดำเนินการทั้งหมดได้ตามข้อ ๑ รัฐบาลโดยกระทรวงคมนาคม จะมีนโยบายในการสร้างสึ่งอำนวยความสะดวกและความปลอดภัยและเพิ่มมาตรการความปลอดภัยและป้องกันอุบัติเหตุในบริเวณดังกล่าวในเบื้องต้นให้ก่อนหรือไม่ เมื่อใด อย่างไร ขอทราบรายละเอียด

**คำตอบ**

กระทรวงคมนาคม โดยกรมทางหลวง ขอเรียนชี้แจงว่า บริเวณดังกล่าวอยู่บนทางหลวงหมายเลข ๒๐๗٩ ตอน หนองฮู - ส้มป่อยน้อย ที่ กม.57+700 - กม.57+800 ในระยะเร่งด่วนแขวงทางหลวงศรีสะเกษที่ ๑ จะดำเนินการตีเส้นทางม้าลาย เติดตั้งป้ายจำกัดความเร็ว เป็นแบบจุดหมายปลายทาง และขุดลอกร่องระบายน้ำข้างทาง เพื่อเป็นการเพิ่มความปลอดภัยและป้องกันอุบัติเหตุ